 Madaxweyne ku xigeenkii hore ee Somaliland mar uu talo siinayey Madaxweyne Muuse Biixi iyo Xukuumaddiisa ayaa yidhi, Waxaa muuqata in awoodii iyo dhaqaalihii Adduunku u wareegayaan dhinaca Barriga, marka la isku daro Hindiya, Shiinaha, Ruushka, oo ay soo raacaan Maleesiya iyo Indoonsiya, markaa awooda adduunka shan qaybood loo qaybiyo saddex qaybood halkaas ayey maraysaa, markaas Reer Galbeedku irbad dun inoomay galin, ee ardaydii ka soo baxday Soofiyatigii, ee hogaaminaya dalka waa inay kaadhadhkooda halkaas u isticmaalan, maxaa yeelay reer Galbeedka in badan baynu daba fadhinay, ee inaga halkii inoo khayr badan ee ictiraaf iyo dhaqaale ka helayno, waa inaynu u kacnaa, oo laga faaiidaystaa fursada aynu haysano, waa inaynu ka faaiidaysanaa fursaddaha iyo is bedelada socda, waxaana xaqiiqo ah haddii aynaan hagaajin Guddaheena, in aanay inoo hagaagayn Dibadduna, ee dhib kasta oo Guddaha dalkeena ka jira, xaalad walba oo ka taagan, tabasho walba oo jirta, waa in sida ugu haboon loo hagaajiyaa, si teena dibadduna u hagaagto. 